AMENSTY BYRJAÐI SUM RØRLSA, TÍ FÓLK UM ALLAN HEIM SKRIVAÐU BRØV. HETTA HEVUR VÍST SEG AT RIGGA ÓMETALIGA VÆL, TÍ VIT SÍGGJA, AT BRØV BJARGA LÍVUM. VIT SKRIVA, TÍ TAÐ RIGGAR í 1962 byrjaði Amnesty International sum rørsla, har fólk skrivaðu brøv til og fyri fangar, sum av órætti vóru fongslaðir. Og vit skriva enn. Tí eftir so mongum árum kunnu vit staðfesta, at skriva brøv bjargar lívum og birtir vón. Tá fleiri milliónir menniskju kring allan heim leggja trýst á lond og stjørnir, síggja vit úrslit. Í 1 út av 3 málum, sum vit skriva fyri, síggja vit ítøkiligar broytingar. Hvør ár verða nøkur átrokandi mál tikin út–tað kann vera einstaklingar ella bólkar, sum á onkran hátt hava mist teirra rættindi, sum vit skriva fyri. Í novembur og desembur skriva vit fyri lív, og øll kunnu luttaka. Tú kanst skriv sjálv/ur ella tú kanst bjóða vinum og familju til eitt kvøld, har tit skriva saman. Her á síðuni vísa vit, hvørjum vit skriva fyri og hvussu brøvini kunnu skrivast. NÆMINGAR SKRIVA FYRI LÍV Tað ber eisini til at brúka átakið í undirvísing í fólka- og miðnámsskúla. Hetta er ein góður máti at læra næmingar um onnur lond, aðrar mentaðir og sjálvandi eisini mannarættindi og hvussu tey sjálvi kunnu gera ein mun. Hugskot til, hvussu hetta kann gerast, finnur tú her. SOLEIÐIS RIGGAR TAÐ 1. Amnesty kannar mannarættindabrot kring allan heim 2. nøkur mál verða vald út til átakið“ skriva fyri lív” 3. fólk kring allan heim skriva brøv 4. brøvini koma fram 5. vón birtist. Fangar verða leyslætnir. Umstøður verða betraðar 6. Amnesty fær afturmeldingar, sum vísa, at brøvini gera mun Í løtuni fyrireika vit málini, vit í ár fara at skriva fyri. Tey verða løgd út her skjótast gjørligt. Les meira í okkara privatlívspolitiki. Lat hesa cookies vera aktiva fyri at hjálpa okkum at gera síðuna betri.